Heterokonhi

Heterokonhi (Heteroconchia) ir gliemeņu klases infraklase. Šīs infraklases izveidošana tiek piedēvēta britu zoologam Džonam Edvardam Grejam, kurš 1854. gadā izveidoja Heteroconchae apakškārtu. 2002. gada pētījumā amerikāņu speciālisti Gonsalo Giribets un Vords Vīlers, veicot DNS sekvenču analīzi, konstatēja heterokonhu monofiliju.Gonzalo Giribet and Ward Wheeler "On bivalve phylogeny: a high-level analysis of the Bivalvia (Mollusca) based on combined morphology and DNA sequence data," Invertebrate Biology 121(4), 271-324. Tika apstiprināta to monofilētiskā struktūra, kuru veido trīs kladas: Archiheterodonta, Palaeoheterodonta un Euheterodonta. Tika pielietotas dažādas analīžu metodes, bet lielākā analīžu daļa bija pretrunā tradicionālajai heterodontu ( = Archiheterodonta + Euheterodonta) monofilijai, kā radniecīgai grupai attiecībā pret paleoheterodontiem. Tā vietā analīžu lielākajā vairumā Archiheterodonta tika piešķirts bazālāks stāvoklis, kas nostāda to blakus paleoheterodontiem. Rezultātā heterokonhus pārstāv trīs monofilētiskas subterklases (Archiheterodonta, Euheterodonta un Palaeoheterodonta), kā arī heterodontu subterklase, kuras sastāvs pašlaik ir neskaidrs. Ģeohronoloģiski heterokonhu pārstāvji ir zināmi no ordovika līdz mūsdienām.

 Apraksts 
Heterokonhus raksturo tas, ka ktenīdiju aizmugurējais gals nav savienots ar mantiju. Žaunu skropstiņu sistēma veido Atkina D tipa skropstiņu kustības. Savukārt, čaulas mikrostruktūru var veidot gan krusteniski plātņainu, vienveidīgu un sarežģītu kalcīta struktūru kombinācijas (Archiheterodonta), gan prizmatiskas un perlamutra struktūras (Palaeoheterodonta).Bieler, R.; Mikkelsen, P. M.; Collins, T. M.; Glover, E. A.; González, V. L.; Graf, D. L.; Harper, E. M.; Healy, J.; Kawauchi, G. Y.; Sharma, P. P.; Staubach, S.; Strong, E. E.; Taylor, J. D.; Tëmkin, I.; Zardus, J. D.; Clark, S.; Guzmán, A.; McIntyre, E.; Sharp, P.; Giribet, G. (2014). Investigating the Bivalve Tree of Life – an exemplar-based approach combining molecular and novel morphological characters. Invertebrate Systematics. 28(1): 32-115., 98. lpp.

 Sistemātika 
Heterokonhu sistemātika:MolluscaBase

 infraklase: Heteroconchia J.E. Gray, 1854
 subterklase: Archiheterodonta Giribet, 2007
 kārta: Actinodontida Dechaseaux, 1952 †
 kārta: Carditida Dall, 1889
 subterklase: Euheterodonta Giribet & Distel, 2003
 dzimta: Lipanellidae T.M. Sánchez, 2005 †
 dzimta: Rhaetidiidae Dominici & Danise, 2024 †
 virskārta: Anomalodesmata Dall, 1889
 virskārta: Imparidentia Bieler, P.M. Mikkelsen & Giribet, 2014
 subterklase: Heterodonta Neumayr, 1884
 subterklase: Palaeoheterodonta Newell, 1965
 dzimta: Lyrodesmatidae P. Fischer, 1886 †
 dzimta: Pseudarcidae Scarlato & Starobogatov, 1979 †
 dzimta: Thoraliidae N.J. Morris, 1980 †
 kārta: Trigoniida Dall, 1889
 kārta: Unionida Gray, 1854

(†) - izmirušu organismu grupa.

 Atsauces